Lav et referat af nedenstående tekst:

Tekst:
- Der er solskin, så bliver man i så godt humør. Det er en, to, tre og så går vi den vej to kilometer, jubler Pernille Hoppe før starten på Perlerun. Hvis man ikke vidste bedre, skulle man tro, hun lige havde vundet 50 millioner i Lotto. - Jeg synes bare, det er et godt arrangement, og jeg er så stolt af min opvarmning, og alle jeg kender er med. Det er det bedste, fortsætter Pernille Hoppe, inden hun gør sig klar til en gåtur på to kilometer. Aalborg fik ikke noget Royal Run i år, det det passede i den grad ikke brugerne på værestedet Perlen i Aalborg Vestby, som er et kommunalt tilbud for folk med udviklingshandicap. De tog sagen i egen hånd, for brugerne ville ikke snydes for motion. I dag deltog flere hundrede aalborggensere med udviklingshandicap i Perlerun. - Det er fedt at opleve den her entusiame i forhold til at tage ejerskab for deres egne ideer. Det er jo deres værested. Vi er der egentlig bare for at støtte og få det til at blive til noget, siger Heine Andersen, der til daglig er socialpædagog i Aalborg Kommune. I alt 300 deltog i Perlerun. Langt flere end arrangørerne havde forventet. Nogle gik 2, 4 eller 6 kilometer. Andre løb dem. En enkelt løb endda fra borgmester Thomas Kastrup Larsen. - Jeg sagde til mig selv, at jeg skal prøve det, og jeg har et bevis på, at det kunne jeg, fortalte en forpustet Lasse Jensen, efter han var kommet i mål. Efter sine to kilometers gåtur har Pernille Hoppe stadig smil på læben og nu også sved på panden, da hun krydser målstregen. - Det var en dejlig tur rundt om vandet og det hele. Den er så flot, smiler Pernille Hoppe og kigger ned på sin nyvundne medalje. Både deltagere og arrangører håber at Perlerun kan blive en tilbagevendende årlig begivenhed i Aalborg Kommune.

Referat:
Motionsløb for folk med udviklingshandicap gav smil fra øre til øre.